soo, ez hani wider mal ziit gfunde zum oepis schriibe... ;-) ich has immerna meega kuhl! das mit em umfall isch ez wider ganz verbii (bis uf es paar narbe...) ich han mich ez scho immer meh iiglebt, und chum immermeh  vo irere "kultur" mitueber. das isch mega laessig, mer chunt immerwider a ueberraschige here, ich han so es paar biispiil:  im Mc Donalds isch de big mac nur eine vo de chlinere burger, mer chan double cheesburger ha, denn tripple cheesburger und s beste isch de pounder burger das isch wie en dopplete big mac mit vier fleisch!! ...  denn simmer mal i de statt ufem trottoir gloffe. Mer sind zumene kanal cho. Und de einzig weg zum ueber de fluss cho isch es 15cm breits Rohr gsi oepe 1,5 m ueber  wasser, und uf de andere siite isch s trottoir wider wiiter gange! ...  Und s dritte isch, mer sind is kino gange, aber das kino isch keis normals kino. Mer gaht det hi mit em auto denn hets e riise liinwand voreme grosse parkplatz. Mer fahrt mit em Auto uf de parkplatz, nimmt so es chliises boexli wos a pfoeste het nebet jedem parkplatz, und luegt de film usem auto. Und da gsehsch australier, die nemed ihres ganze bett ufem Pick-up mit und liged det hine uf em auto mit irem bett, anderi nemed e matratze  und liged ufs dach... usw... ;-) und ein film isch denn natuerlich noed gnueg, mer luegt zwei film am stuck und fahrt wider hei...  ja ja, das sind mal so drue chliini kuhli sache wo eifach ganz andersch sind, aber es gaebt na vill meh z verzelle...